
TYPIS  K«  J.  GIEBEN. 


Inter  praecipua  remedia,  quae  sunt  in  usu  therapeutico, 
absque  ullo  dubio  sanguinis  detractiones  principem  occupant 
locum.  Merito  hufeland  venaesectionem  inter  tria  Medicinae 
heroica  recenset ;  et  quis  neget ,  multis  in  causis  unice  ex  ea 
sanationem  ,  salutem  exspectandam  esse  !  Sanguis ,  liquidum 
nutriens,  centrum  omnis  materiae  mutationis,  qua  vita  ni¬ 
titur  ,  minori  vi  et  quantitate  membra  permeat ;  —  qui  aliter 
fieri  possit,  quin  sanguinis  detractiones  maximam  vim  in  nu- 
tritionem  ideoque  in  totam  vitam  exerceant. 

Scepticorum  doctrina  nihilominus  nostrae  aetatis  sanguinis 
detractiones  in  dubium  vocavit:  etenim  in  pneumonia  1),  in 
minante  2)  aut  jam  orta  3)  apoplexia,  quibus  in  causis  quis¬ 
que  medicus  venaesectionem  jam  dudum  sacram  salutis  ancho- 
ram  duxit,  nonnulli  recentiores  sanguinis  detractiones  fere  pror¬ 
sus  rejecerunt. 

Empirice  sola  multis  in  causis,  fortasse  quoque  hic,  de  actione 


1)  dietl,  Der  Aderlass  in  der  Lunge?ientziindung ,  Urin,  1849. 

2)  dietl,  Kliniek  der  HersenzieJcten,  bewerkt  door  godefroi,  1847. 

3)  e.  copem  an,  A  Collection  of  Cases  of  Apoplexy  with  expla- 
natory  introduction  ,  London,  1845. 

therapeutica  difficulter  decernere  potest;  si  vero  propius  deci¬ 
sioni  accedat ,  saepius  hoc  fit  in  exitium  vitae  nonnullorum 
hominum . 

Jam  vero  scientia  ad  id  emersit  fastigii,  ut  bono  successu 
lucem  praeferat  1).  Quemadmodum  vis  physiologica  ad  vim 
therapeuticam  cuiusdam  medicaminis  dijudicandam  magni  est 
momenti,  sic  quoque  accurata  cognitio  mutationum,  quas  san¬ 
guinis  detractiones  in  sano  producunt  corpore,  sit  princeps  via, 
qua  de  actione  in  aegrum  organismum  judicium  feratur. 

Quum  autem  aliam  scholam,  ad  empiricos  se  provocantem 
eventus,  animadvertimus,  ne  sanguinis  detractiones,  nisi  raris¬ 
sime,  fiant,  alia,  a  longo  tempore  persuasionis  plena,  se  rem 
percallere,  experientiam  eorum,  quae  e  contraria  agendi  ratione 
prodeant,  non  habente,  patet  meridiana  luce  clarius,  accuratam 
actionis  physiologicae  sanguinis  detractionum  cognitionem  primo 
multum  debere  conferre  ad  decisionem,  cum  eventus  probatio 
in  posterum  prudenti  relinquatur  empiricae. 

Hanc  igitur  ob  causam  libenter  Viri  Clarissimi  donders 
adhortationi  serviebam ,  ut  pro  viribus  in  hoc  versarer  argu¬ 
mento.  Indagationes,  a  Doctissimo  berlin,  duce  clarissimo 
viro  donders,  et  post  ab  ipso  (donders)  institutae,  pro  parte 
saltem  fundamentum  jam  efficiebant  experimentale,  dum  ex  mul- 


1)  Scientia  interea  etiam  empirices  sequela.  Merito  vincnow  ( Die 
Einheitsbestrebungen  in  der  wissenschaftlichen  Medicin  ,  Berlin , 
1849),  de  hac  utraque  via  in  cognitionem  actionis  influentiarum  lo¬ 
cutus :  «Beide,”  inquit,  »sind  empirische ,  wie  es  sich  fur  eine  Na- 
«turwissenschaft  nicht  anders  schickt.  Allein  der  eine,  der  einfacli 
«empirische,  hat  das  Ziel ,  direkt  die  Kunst,  der  andere,  der  expe- 
«rimentell-empirische,  direkt  die  Wissenschaft  und  erst  indirekt  die 
«Ivunst  fest  zu  begriinden.” 


tis  variisque  fontibus  meliora  haurire  possum,  atque  nonnulla 
experimentis  comprobare  vel  etiam  addere  cupio. 

Minime  quidem  exspectetis  historicas  indagationes  sesquipe¬ 
dales;  simplici  conspectu  paucis  theoriam  absolvere  cupio  ho¬ 
diernam,  praecipuis  simul  propositis  experimentis. 

Licet  universe  de  sanguinis  detractionibus  disserturus  sim, 
praesertim  tamen  venaesectionem ,  heroicum  istud  therapiae, 
mente  agito,  inque  ea  defixus  ero. 

Si  paucis  reputamus,  quomodo  detractionis  sanguinis  effectus 
sese  subsequantur,  qui  ordo  nobis  sit  observandus,  inde  sponte 
oritur.  Quaeque  sanguinis  detractio  sanguinem  in  omnibus 
corporis  partibus  imminuit,  unde  pressio  minor  proficiscitur, 
qua  sanguis  propellitur;  hac  minore  pressione  oritur  aequili¬ 
brium  dissolutum  liquoris  nutritii  huiusque  absorptio ,  quae 
absorptio  ducit  ad  compositionem  modificatam;  haec  vero,  uti 
jam  modificatae  endo  -  et  exosmosis,  in  omnes  functiones  vim 
suam  expromit.  Quocirca  ex  ordine  circa  sequentia  versabor: 

1°.  Circa  sanguinis  imminutionem  in  omnibus  corporis  par¬ 
tibus. 

2°.  Circa  modificatam  sanguinis  pressionem. 

3°.  Circa  liquidi  nutritii  absorptionem. 

4°.  Circa  mutatam  sanguinis  compositionem. 

5o.  Circa  vim  in  diversarum  corporis  partium  functiones. 


SANGUINIS  IMMINUTIO  IN  OMNIBUS 
CORPORIS  PARTIBUS. 


Sanguinis  detractionem  subsequitur  eius  imminutio.  Du¬ 
rante  lentissima  detractione  duntaxat  eius  quantitas  aliquando 
absorptione  restauratur,  quod  celeriore  detractione  fieri  nequit. 
Et  haec  quidem  praecipua  est  differentiae  causa  inter  venaese- 
ctionem  rivuli  in  modum,  atque  sanguinis  detractionem  guttantem. 

Universe  sanguinis  imminutio  universalis  erit.  Ponamus,  e  bra¬ 
chii  vena  sanguinem  detrahi,  tum  vero  prius  adhibita  fascia  hy- 
peraemia  mechanica  in  antibrachio  et  manu  oritur ;  cum  vero 
primum  sanguis  rivuli  in  modum  e  vena  effundi  potest,  sanguis 
in  brachio  imminuetur,  quin  etiam  eius  quantitas  normali  mi¬ 
nor  fiet.  Propterea  quod  sanguis  ad  brachium  adductus  pro  parte 
effunditur,  per  idem  temporis  spatium  minor  sanguinis  quantitas 
ad  cor  reducetur,  et  sic  quoque  minori  vi  ad  pulmones  propelle¬ 
tur,  minorique  copia,  ad  cor  redux,  per  corpus  dispertietur. 
Necessario  inde  sequitur  ,  in  omnia  vasa  minorem  sanguinis 
quantitatem  propelli ,  omnesque  igitur  corporis  partes  ad  oli- 
gaemiam  redigi.  Copia  sanguinis  imminuta  est;  spatium,  quod, 
arctissime  inclusum,  percurrit,  eodem  modo  coarctatur,  quod 


quidem  facile  eveniet ,  quandoquidem  parietes  ex  elasticis  et 
contractilibus  constant  tunicis. 

Sed  quaeritur,  num  in  omnibus  corporis  partibus  propor 
tionalis  sit  sanguinis  imminutio?  henle  accuratissime:  »Den 
«Antheil,”  inquit  »den  die  Contracti] itat  des  Herzcns  und 
»der  Gefiisse  an  der  Circulation  nelimen,  kann  man  mit  zwei 
»Worten  so  ausdriicken,  dass  von  dem  Herzen  hauptsiichlich 
«die  Blutbewegung ,  von  den  Gefassen  die  Blutvertheilung 
»abhangig  ist  1).”  Arteriae  igitur  singulis  corporis  partibus 
ipsarum  sanguinis  quantitatem  tribuunt.  Si  nunc  nobis  pro¬ 
ponimus,  tonum  renixumque  vasorum  ubique  apte  cum  lumine 
suo  convenire,  vasorum  luminis  imminutio  durante  sanguinis 
detractione  eius  imminutioni  in  omnibus  partibus  respondebit. 
Facile  autem  intelligimus,  tonum  (non  ita  renixum),  qui  sys¬ 
temati  nervoso  obnoxius  est,  in  diversis  vasis  maxime  differre 
posse  neque  necessario  vasorum  lumini  consentientem  esse. 
Profecto  in  sano  corpore  haec  exacta  proportio  saepius  defi¬ 
cit  et  sanguinis  imminutio  jam  non  prorsus  proportionalis  erit, 
quae  quidem,  praesertim  in  hyperaemia,  in  inflammatione  cer¬ 
tarum  corporis  partium ,  qua  indubitanter  vasa  partim  tonum 
suum  amiserunt,  non  semper  proportionalis  erit.  Ex  quo  de- 
claratur,  quare  non  raro  hyperaemia  morbosa  ad  certas  corporis 
partes  ,  invitis  largis  sanguinis  evacuationibus ,  propemodum 
non  mutetur. 

Quoddammodo  etiam  actionis  gravitatis  ratio  habetur.  Faci¬ 
lius  sanguis  semper  ad  partes  inferiores  defluit;  in  ea  directione, 
ceteris  paribus ,  in  arteriis  pressio  magis  aucta  esse  debet , 
minusque  facilis  per  venas  refluxus.  Yerumtam en  quando  pro- 


1)  henle,  Allgemeine  Anatomie ,  1841,  S.  512. 

pter  sanguinis  detractiones  pressio  ,  qua  sanguis  propellitur , 
diminuta  est  ,  gravitatis  vis  non  mutatur ,  atque  igitur  ra¬ 
tione  habita  post  sanguinis  evacuationes  vim  suam  majorem 
expromat,  necesse  est.  Quod  quidem  magna  capitis  positio¬ 
nis  influentia,  utrum  syncope  oriri  possit  nec  ne,  tum  maxime 
post  sanguinis  detractiones  et  inerti  cordis  actione  minantes 
congestiones  hypostaticae  tam  facile  probare  possunt. 

Interea  organon  exstat,  cui  uni  propter  posituram  excluso¬ 
riam  attribuere  voluere ,  quod  sanguinis  quantitatem ,  etiam 
post  sanguinis  evacuationem,  quin  etiam  post  haemorrhagiam, 
non  mutatam  retineat ,  nempe  cerebrum.  Medullae  spinalis 
vero  hac  in  re  minus  ratio  habebatur.  Attamen  indagationes, 
quas  kellie  1)  instituit,  insulsas  ratiocinationes,  quas  ha- 
mernjk  2)  protulit,  experimenta,  quae  burrows  3),  marshall- 
hall  4),  berlin  5)  imprimisque  bonders  instituere,  jam  satis 
refellerunt.  Tres  priores  experimenta  instituere,  quibus  et  sangui¬ 
nis  imminutionem  sanguinis  detractionibus  in  cerebro,  et  eius  in¬ 
crementum  ,aucta  sanguinis  pressione(de  quo  posteriore  praesertim 
berlin  institit),  rimato  animali  necato  satis  apparuit.  Clarissimo 
donders  vero  contigit,  ut  vitream  lamellam  pro  parte  in  locum  cra¬ 
nii  subderet,  quo  pressione  aucta  sexcenties  in  vasis  piae  matris 
vivi  animalis  hyperaemiam  videre  posset,  parique  modo  sanguinis 


1)  Medico-chirurgical  trmisactions  of  Edinburgh ,  vol.  I. 

2)  Prager  Viertelj ahrs schrijt ,  Jahrgang  1848.  Bd.  I.  Kreislaufs- 
verhaltnisse  der  Schadelhohle. 

3)  Beohachlungen  uber  Krankheiten  des  cerebralen  Blutkreislaufs 
etc.,  von  Dr.  g.  burrows,  Deutsch  von  Dr.L.  posker,  Leipzig,  1847. 

4)  Marsh all-hall  Leher  Blutentziehung ,  Berlin,  1847,  S.  65. 

5)  Onderzoekingen  belrekkelijk  den  bloedsomloop  in  de  hersenholle1 
Amsterdam  1850. 

detractione  eius  quantitatis  decrementum.  Minutae  semissis 
spatio  plerumque  vasorum  explementum  auctum  et  diminutum 
observari  potest ;  et  ipse  plus  semel  vidi.  At  anatomia  patholo¬ 
gica  judicem  nondum  certiorem  factum  nimis  imbuere  potuisset, 
cerebri  sanguinis  quantitatem  non  esse  immutabilem.  Et  qui¬ 
dem  viros,  uti  abercrombie  1),  tali  doctrinae  morem  gessisse, 
qua  in  pathologia  uterentur,  maxime  miramur. 

Partes  in  cavitate  cerebro-spinali  sitae  igitur  pariter  per 
sanguinis  detractiones  sanguine  privantur.  Yerum  mutationes 
hic  minori  celeritate  locum  habent,  quia  sanguis  in  hoc  spatio 
concluso  nequit  augeri,  nisi  liquor  cerebro-spinalis  diminuatur, 
nec  diminui,  nisi  e  contrario  liquoris  cerebro-spinalis  augea¬ 
tur  volumen. 

Qualem  theoriam,  rationem  reddentem  de  istis  phaenomenis 
explicatam  invenimus  apud  berlin,  et  infra  etiam  nos  oportebit 
adhibere.  Etiam  hic  modificatum  vasorum  tonum  et  gravitatem 
vim  suam  exercere,  satis  superque  notum. 


1)  Pathological  and  practical  researckes  on  distas  es  of  t/ie  brain 
and  spinal  cord.  1839. 

II. 


MODIFICATA  SANGUINIS  PRESSIO. 


Omnem  largam  sanguinis  evacuationem  subsequitur  diminuta 
pressio,  sub  qua  sanguis  fluit.  Si  inquirimus,  quibusnam  cau¬ 
sis  haec  pressio  determinetur,  necessitatem  diminutae  sangui¬ 
nis  pressionis  facile  videmus.  Sanguinis  imminutio  in  omnibus 
corporis  partibus,  minor  sanguinis  affluxus  in  cor  sequitur,  uti 
vidimus,  ex  universali  huius  liquoris  imminutione.  Apparet 
certam  sanguinis  quantitatem  in  corpore  requiri,  ut  actio  cor¬ 
dis  prorsus  vim  suam  exerceat.  Quae  quantitas  ad  vim  ac¬ 
tionis  cordis  atque  volumen  systematis  vasorum  accommodata 
esse  debet.  Ponamus,  hanc  rationem  ita  se  habere,  jam  perspi¬ 
cuum  est,  post  paulo  majorem  sanguinis  evacuationem,  qua  volu¬ 
men  systematis  vasorum  elastici  coarctatur,  pari  cordis  actione 
eodem  temporis  spatio  minorem  sanguinis  quantitatem  redu¬ 
ctum  iri,  idcirco  minorem  quantitatem  expulsum  iri,  et  huic 
consentientem  pressionem  minorem  orituram  fuisse. 

Attamen  sanguinis  quantitas,  quae  in  toto  corpore  adest ,  non 
unicus  neque  praecipuus  pressionis  sanguinis  factor:  etenim  huic  se 
adjungit  vis  actionis  cordis  atque  resistentia,  quae  sanguinis  cir¬ 
culationi  opponitur,  imprimis  in  systemate  capillari,  quae  vis, 

adaucta  diminuta  pressione,  orta  e  sanguinis  jactura,  facile 
compensare  posset,  wunderlich  1)  igitur  jus  dicere  potest, 
et  sane,  uti  dein  videbimus,  jus  dicit,  contendens,  detractio¬ 
nem  exilis  sanguinis  quantitatis,  ita  dicta  reactione  in  cor, 
pressionem  posse  augere.  Sed  quisque  novit,  vulgo  detractio¬ 
nibus  sanguinis  imminutam  vim  cordis  actionis  succedere,  et 
paulo  largioribus  sanguinis  evacuationibus  factis,  orta  lipo- 
thymia,  pulsum  cordis  nonnisi  perparvum  observari.  Ex 
quo  luce  clarius  sequitur,  ambos  sanguinis  pressionis  fac¬ 
tores  se  minime  sanguinis  evacuatione  compensare ,  contra 
vero  corroborare. 

Sed  nunc  quaeritur,  quomodo  e  diminuta  cordis  actionis  vi 
minor  pressio  sanguinis  in  arteriis  et  vasis  capillaribus  sequa¬ 
tur?  Vidimus,  lumen  arteriarum  et  vasorum  capillarium,  tono 
non  mutato,  indicare  pressionem,  qua  hic  sanguis  propellatur. 
Quodsi  igitur  debilitata  cordis  actio  banc  pressionem  imminuit, 
nullo  alio  modo  hoc  perficere  potest,  nisi  sanguinis  quantitate 
in  systemate  arterioso  diminuenda.  Diminuta  sanguinis  quan¬ 
titas  in  arteriis,  aucta  in  venis,  sequela  igitur  est  actionis  cordis 
relaxatae.  Res  perspicua  est.  Cordis  actione  relaxata,  sanguis 
effluens  minori  pressione  propellitur ;  haec  pressio  minor  arte¬ 
rias  renixu  tonoque  resistentes  non  ita  expandere  potest;  quae 
minor  expansio  simul  indicat,  minorem  sanguinis  copiam  in  ar¬ 
teriis  adesse.  —  Quocirca  demonstratu  non  opus  erit ,  sanguinis 
quantitatem  in  systemate  venoso,  quod  tanto  facilius  dilatari 
potest,  eadem  ratione  auctam  esse.  Nulla  alia  causa  defectus 
sanguinis  in  arteriis,  accumulationis  in  venis,  in  cadavere  re- 


1)  Ilandboek  der  pathologie  en  therapie.  In  liet  Xederduitsch  ovor- 
gebragt  door  ellerman  en  jansen,  Deel  I.  bl.  106. 

periandae,  nisi  debilis  cordis  actio  extremos  halitus  exhalantis^ 
tono  renixuque  arteriarum  etiamnum  exsistentibus. 

Quaestio  est,  an  diminuto  sanguine  vis  cordis  actionis  et  ideo- 
sanguinis  pressio  aequabiliter  diminuatur?  Experimenta  accu¬ 
ratiora  ope  haematodynamometri  eam  in  rem  fere  non  instituta 
sunt;  verum  hanc  ob  causam  minime  dubitamus,  accurate  pro¬ 
portionalem  negare  imminutionem.  Primo  quoque  resistentia 
in  systemate  capillari  proportionaliter  imminui  deberet,  et  non 
est,  quod  hanc  absolutam  proportionem  hic  existimaremus;  sed 
etiam  cordis  actio  ipsa  non  semper  aequabiliter  languescit. 
Quoties  minante  syncope  actio  cordis  fere  prorsus  supprimi¬ 
tur,  ut,  excitantibus  adhibendis,  vel  mutanda  positione  sessili 
in  recubantem,  etiam  largiori  sanguinis  amissione  redeat!  In 
lipothymia  magna  parte  impeditus,  at  cito  tamen  rediens  san¬ 
guinis  effluxus  e  vena  aperta  evidentissime  indicat,  cordis 
actionem,  post  summam  languedinem,  efficere,  ut  sanguis  rur¬ 
sus  majori  vi  profluat.  Ipsi  etiam  in  uno  experimento  infra 
narrando,  applicato  haematodynamometro ,  pressionem  brevi 
semper  iterum  nonnihil  auctam  observavimus,  dum  sanguinis 
missione  erat  diminuta. 

Haec  inaequabilitas  jam  nobis  ideo  mira  videri  nequit,  quia 
cordis  actio  nervoso  regitur  systemate  et  non  solum  magis 
minusve  accelerata  sanguinis  detractione ,  verum  diversa  gra¬ 
vitatis  influentia,  in  diversa  capitis  positione,  actiones  cerebri 
et  medullae  spinalis  perspicue  modificari  possunt.  Accedit 
absorptio  liquoris  nutritii ,  qua,  institutis  sanguinis  missioni¬ 
bus,  toties  pressio  brevi  iterum  aliquomodo  augeri  potest. 

In  antecedentibus,  nostra  opinione,  satis  superque  ostendi¬ 
mus  ,  imminutam  sanguinis  pressionem  necessario  sequelam 
sanguinis  detractionum  esse  debere.  Interea  physicae  sciem 


11 


tiae  ubique  probationem  ratiocinationum  per  experimenta  pos¬ 
tulat.  Scientia  de  ea  re,  licet  non  bene  multa,  satis  decretoria 
tamen  experimenta  habet. 

Scimus,  doct.  hales  1)  pressionem  sanguinis  effecisse  ex 
altitudine ,  ad  quam  sanguis  in  tubo  vitreo  adscenderit ,  et 
doctissimum  poiseuille  2)  accuratiores  eventus  obtinuisse  adhi¬ 
bentem  manometrum,  ab  ipso  haematodynamometrum  3)  voca¬ 
tum.  Hocce  instrumentum  in  variorum  physiologorum  manibus 
eventus  suppeditavit  magni  momenti  in  commodum  physiolo¬ 
giae  4),  et  inter  alia  ostendit,  sanguinem  animalium  variae 
magnitudinis  fere  eodem  modo  premi  et  ratione  habita  exilem 
differentiam  pressionis  in  diversis  arteriis  probabilis  amplitudinis 
prodere.  Idem  instrumentum  inservire  potest  ad  effectus  san¬ 
guinis  imminuti  et  aucti,  ut  et  alienorum  corporum  injectio¬ 
num  indicandos.  Quocirca  sequuntur  praecipua  experimenta, 
ea  de  re  instituta. 

Duo  haematodynamometra,  alterum  in  carotidem  sinistram, 
alterum  in  dextram  canis  induxit  magendie;  vena  jugularis  denu¬ 
dabatur,  in  quam  aqua  calida  injiciebatur.  Post  injectionem 
neque  adscensio  nec  descensio  in  haematodynamometro  obser¬ 
vabatur.  Post  alteram  injectionem  hydrargyrum  conspicue 
in  manometro  descendit.  In  scala  indicabat  ante  injectionem 

1)  Haemostatique  ou  la  statique  des  animaux.  Traduit  par  de 
sauvages,  Geneve,  1744,  4  p.  29. 

2)  magendie.  Phenomenes  physiques  de  la  vie.  Paris,  1 83 9,  Tom. 
III,  pag.  36  et  seq. 

3)  Figura  reperiri  potest  apud  valentin,  Lehrbuch  der  Physio- 
logie  des  Menschen.  Zweite  Auflage,  1847,  S.  452. 

4)  poiseuille  existimat,  pressionem  in  diversis  arteriis  eandem 
esse;  experimenta  sprengleri  majorem  demonstrarunt  differentiam, 
vid.  muller’s  Archiv.  Jahrgang  1844,  S.  49. 

80  — 10 5mm  et  descensione  haerebat  in  80  —  45mm.  Post  injicie¬ 
bantur  infusionis  fabarum  arabicarum  (caffeae)  duo  grammata, 
quo  respiratio  accelerabatur  et  columna  hydrargyri  ad  70  — 
105mm  adscendebat.  Praeterea  alcohole,  aqua  diluto,  injecto  — 
quo  hydrargyri  status  fere  non  mutabatur  —  vena  jugularis  ape¬ 
riebatur,  ex  qua  parum  sanguinis  effluebat,  et  tandem  vena  cru¬ 
ralis,  ex  qua  sanguis  lente  profluebat ;  post  quam  operationem 
hydrargyrum  rursus  descendebat  ad  65 — 80mm. 

magendio  1)  prorsus  assentimur,  minime  ex  hoc  experimen¬ 
to  concludi  posse,  aucto  sanguine  pressionem  non  augeri.  Ex¬ 
plicationem  enim  reperimus,  nullam  pressionem  auctam  oriri  post 
excitatam  artificialem  plethoram  aquae  injectione,  in  ea  ipsa  aquae 
injectione,  quae  sine  ulla  controversia  ansam  praebuit  languidae 
cordis  actioni,  dum  caffea,  nervosum  excitans  systema,  hanc  auxit 
actionem,  et  effecit,  ut  hydrargyrum  adscenderet.  Ex  hoc  experi¬ 
mento  solummodo  percipimus,  post  sanguinis  evacuationem  e 
vena  crurali  conspicuam  hydrargyri  descensionem,  ideoque  im¬ 
minutam  sanguinis  pressionem  secutam  fuisse.  Sed,  propter  ex¬ 
perimento  praecedentia,  illud  non  pluris  aestimare  volumus. 

Applicabatur  haematodynamometrum  cani  in  carotidem  si¬ 
nistram  2).  Hydrargyrum  indicabat  60 — 90mm.  Nunc  carotis 
dextra  nudabatur  et  premebatur;  statim  hydrargyrum  ad  75  — 
105mm  adscendebat.  Ut  experimentum  etiam  evidentius  obser¬ 
varetur,  aorta  abdominalis  per  abdominis  tegumenta  premebatur. 
Hydrargyrum  nunc  adscendebat  ad  100— 120mm. 

Hoc  experimento  demonstratur,  sanguinis  fluxu  in  una  al- 
terave  parte  impedito,  quo  igitur  sanguinis  in  ceteris  partibus 


1)  magendie,  1.  c.  Tom.  III,  pag.  48  et  seq. 

2)  MAGENDIE,  1.  C.  pag.  64. 

copia  et  resistentia  aucta  sint,  etiam  sanguinem  in  his  partibus 
magis  premi,  si  scii,  haec  quantitas  certos  non  excedat  fines. 

Duorum  canum  1)  fere  eiusdem  magnitudinis,  sed  inaequa- 
lis  aetatis,  introducebatur  haematodynamometrum  in  carotidem 
dextram.  Alterutrius  carotis  sinistra  aperiebatur,  ex  qua  ite¬ 
rato  libra  una  sanguinis  detrahebatur,  qui  in  alterius  venam  ju¬ 
gularem  injiciebatur.  Invita  hac  transfusione ,  nulla  aucta 
pressio  in  haematodynamometro  observabatur.  Columnae  hy- 
drargyri  quidem  conspici  poterat  insignis  descensio.  Animali 
quater,  una  quaque  vice,  unciae  quatuor  sanguinis  detrahebantur. 
Ante  experimentum  in  scala  manometri  observabantur  65 — 95mm 
Post  lam  sanguinis  detractionem  descendit  ad  .  .  70 — 80mra 

2am . .  .  60  — 80mm 

3am  .  50— 75mra 

4am  . .  25— 50mm 

et  postquam  etiam  plus  sanguinis  detrahebatur,  de¬ 
scendit  ad .  20 — 25mm 

Hoc  experimentum  nos  evidentissime  edocet,  et  post  mino¬ 
res  et  post  majores  sanguinis  evacuationes  eius  pressionem 

imminui.  Pressio  aucta  post  transfusionem  non  observaba¬ 
tur.  Eundem  eventum  vel  potius  eandem  descensionem  nactus 
est  spengler  2).  Posuit  haematodynamometrum  in  arteria crurali 
canis  robusti,  quod  indicabat  150  ad  130mm,  et  sanguinem,  alii 
cani  detractum,  in  venam  jugularem  injiciebat.  Post  injectionem 
100  Cub.  C.  sanguinis,  quavis  exspiratione  et  inspiratione, 
hydrargyrum  descendebat  a  160  et  180  ad  100mm,  et  postquam 
praeterea  100  Cub.  C.  sanguinis  injecta  erant ,  a  180  ,  200, 


1)  magendie  ,  1.  c.  pag.  83  et  seq. 

2)  muller’s,  Archiv.  1844,  S.  G9. 

220  ad  100,  80mm.  spengleu  tum  dicit :  » Beriicksichtigt  man 
» schon  allein  diese  Umstande,  so  sieht  man  ein,  dass  die  al- 
«lerdings  nach  der  Injection  in  den  Acten  der  Exspiration 
«erhohte  Spannung,  nicht  seine  Ursache  in  dem  Yermehrten 
«Wiederstande  haben  kan,  den  das  Blut  in  den  Capillaren  fin- 
»det;  denn  nnter  diesen  Bedingung  hatte  die  Quecksilber- 
»saule  nicht  so  tief,  ja  nicht  nocb  viel  tiefer  wahrend  der 
» Inspiration  nach  der  Injection  sinken  dfirfen,  ais  es  vor  der 
«Injection  geschah.”  «Betrachtet  man  aber,”  sic  deinde 
» pergit  die  Zahlen  genaner ,  so  erkennt  man  anf  den 
«ersten  Blick,  dass  es  diejenigen  sind,  welche  wir  immer 
«hei  heftigen  Respirations-bewegungen  gefunden  haben,  und 
«in  der  That  waren  diese  Bewegungen  beim  Thiere  sehr 
»  verstarkt.” 

magendie  non  orientem  pressionem  auctam,  post  factam 
transfusionem,  attribuit  sanguinis  diversitati,  eo  scilicet  modo, 
ut  sanguinis  compositio  alterius,  non  alterius  sanguini  conve¬ 
niens,  causa  esset  diminutae  cordis  actionis.  Hanc  explica¬ 
tionem  non  probare  possumus:  nam  abunde  ex  transfusionis 
experimentis  apparuit ,  post  insignem  sanguinis  amissionem , 
demissam  et  fere  non  amplius  observandam  cordis  actionem, 
sanguine  aliorum  animalium  injecto,  denuo  vi  se  instituisse. 
Supra  diximus,  sanguinis  incrementum  non  debere  excedere 
certos  fines,  ut  pressio  aucta  oriatur.  Si  quantitas  insigniter 
augeatur  et  certos  excedat  fines,  ut  proportio  necessaria  inter 
sanguinis  quantitatem ,  lumen  systematis  vasorum  et  vim  cor¬ 
dis  actionis  dissoluta  sit,  actio  cordis  potius  supprimitur,  et 
pressio,  sub  qua  sanguis  in  arteriis  profluit,  idcirco  minuitur. 

Eines  igitur  sanguinis  quantitatis  non  excedendi  sunt,  si 
post  transfusionem  auctam  sanguinis  pressionem  observare  ve- 

limus,  et  manifestum  est,  in  vera  plethora,  in  qua  sanguinis 
quantitas  ratione  systematis  vasorum  et  vis  cordis  actionis  ni¬ 
mia  sit,  modica  sanguinis  detractione  cordis  actionem  posse 
augeri. 

Revera  imminutioni  sanguinis  quantitatis  imminutam  pres¬ 
sionem  succedere  et  explemento  sanguinis  detracti  auctam  pres¬ 
sionem,  sequenti  indicatur  experimento  1). 

In  arteriam  cruralem  canis  haematodynamometrum  inducebatur 
et  clyster,  qui  continere  poterat  tres  quintas  librae  partes  liquoris, 
in  carotidem.  Ad  sanguinem  in  clystere  liquidum  et  calidum 
servandum,  tubulus  clysteris  durante  experimento  in  sangui¬ 
nis  profluvio  tenebatur,  ut  sanguis  in  clystere  cum  arterioso 
commercium  habere  posset.  In  scala  haematodynamometri  nota¬ 
bantur  65 — 75mm.  Nunc  clyster  semi  implebatur.  Hydrargy- 
rum  tunc  descendebat  ad  50—  55mm.  Iterum  sanguis  injicie¬ 
batur,  et  hydrargyrum  ad  pristinam  altitudinem  adscendebat. 
Tum  iterum,  sed  prorsus  implebatur  clyster.  Hydrargyrum  de¬ 
scendebat  ad  20 — 27mm,  et  postquam  denuo  sanguis  erat  injectus, 
hydrargyrum  ad  primitivam  redibat  altitudinem. 

Quamvis  ex  his  omnibus  experimentis  apparuisset,  sanguinis 
detractione  eius  pressionem  minorem  fieri ,  hoc  tamen  ipsi 
experimento  confirmare  voluimus.  In  canis  arteriam  carotidem 
haematodynamometrum  inducebatur,  et  simul  arteria  cruralis 
denudabatur.  Durante  operatione  canis  jam  sanguinis  quid 
amisit.  Initio  indicabat  haematodynamometrum  90 — 106mm; 
repetitis  sanguinis  detractionibus  descendebat  ad  46  — 50mm, 
et  tandem  ad  37 — 40mm.  Post  exilis  sanguinis  detrac¬ 
tionem  rursus  adscendebat,  plerumque  per  duas  priores  mi- 


1)  MAGENDTE,  1.  C.  pag.  121. 

nutas  1— 5mm,  et  haerebat.  Ad  hoc  experimentum  redimus, 
quia  simul  alio  scopo  instituebatur. 

Huic  experimento  jam  absoluto  simile  inveniebamus  memo¬ 
ratum  apud  bouchut  1).  Haematodynamometrum ,  quod  ad 
114  et  130°  (mm?)  observabatur,  facta  sanguinis  missione, 
ex  arteria  crurali,  descendebat  ad  48 — 50,  et  simul  diminue¬ 
batur  pulsuum  numerus  a  128  ad  40  minutae  spatio.  Post¬ 
quam  sanguinis  emissio  desierat,  adscendebat  pressio  rursus 
ad  50 — 60mm,  et  descendebat  tandem  sequenti  sanguinis  de¬ 
tractione,  qua  animal  syncopen  subiit,  ad  0mm — 1  ad  2mm,  dum 
20  tantum  cordis  palpitationes  minuta  prima  observabantur. 


1)  Traite  des  signes  de  Ia  mort  et  des  moyens  de  'prevenir  les 
enterremenls  pr&matures ,  Paris,  1849,  pag.  72. 


